На основу члана, 55 став 1. тачка 2., члана 57. и члана 60. Закона о јавним набавкама („Службени гласник РС” бр. 124/12, у даљем тексту: Закон),

ТЕХНИЧКА ШКОЛА, Београд-Железник, Југословенска 4
објављује

**П О З И В**
за подношење понуда за јавну набавку мале вредности – **добра – електрична енергија, ознака из општег речника набавке 09310000- електрична енергија**

 (јавна набавка број 7/14)

1. Назив, адреса, електронска адреса Наручиоца: Техничка школа, Београд-Железник, Југословенска 4, tehnickaskola@sezampro.rs

2. Врста наручиоца: Средња школа

3. Врста поступка јавне набавке: предметна јавна набавка се спроводи у поступку јавне набавке мале вредности у складу са Законом о јавним набавкама („Службени гласник РС“ бр. 124/12) и подзаконским актима којима се уређују јавне набавке ради закључења уговора о јавној набавци.

4. Врста предмета јавне набавке: добра - **09310000- електрична енергија**.

5. Критеријум, елементи критеријума за доделу уговора: најнижа понуђена цена:
У случају да две или више понуда буду имале исту најнижу понуђену цену, повољнијом ће се сматрати понуда оног понуђача који достави већи број потврда ( уверења) Оператора преносног система којом се потврђује да је понуђач активан учесник на тржишту електричне енергије и да је у било ком периоду из претходне две године до дана објављивања позива за подношење Понуда на Порталу јавних набавки обавио трансакције електричне енергије са другим учесником на тржишту.

6. Опис предмета јавне набавке: Предмет јавне набавке су: Добра –електрична енергија.

7. Начин преузимање конкурсне документације, односно интернет адреса где је конкурсна документација доступна: Конкурсна документација може да се преузме лично уз овлашћење без накнаде у просторијама Техничке школе, Београд-Железник, Југословенска 4, радним данима од 08:00 до 14:00 часова, или преко електронске адресе Наручиоца: tehnickaskola@sezampro.rs

8. Начин подношења понуда и рок за подношење понуда: Понуде се припремају и подносе у складу са конкурсном документацијом и позивом за подношење понуда.
Понуђач подноси понуду непосредно или путем поште. на адресу: Техничка школа, Београд-Железник, Југословенска 4, са назнаком: „ПОНУДА ЗА ЈАВНУ НАБАВКУ ДОБРА – електрична енергија, ЈАВНА НАБАВКА БРОЈ 7/14 – НЕ ОТВАРАТИ“.

**На полеђини коверте навести назив и адресу понуђача.**Понуде се достављају у затвореној коверти, затворену на начин да се приликом отварања понуда може са сигурношћу утврдити да се први пут отвара. У случају да понуду подноси група понуђача, потребно је на коверти назначити да се ради о групи понуђача и навести називе и адресе свих учесника у заједничкој понуди.
Понуда мора да важи 60 (шездесет) дана од дана јавног отварања понуда.

Понуда се сматра благовременом уколико је примљена од стране наручиоца до 19. децембра 2014. г., до 11,00 часова.

9. Место, време и начин отварања понуда: Јавно отварање понуда обавиће се 19. децембра 2014. г. у 11:15 часова, у просторијама Техничке школе, Београд-Железник, Југословенска 4.

10.Услови под којима представници понуђача могу учествовати у поступку отварања понуда: Отварању понуда могу присуствовати сва заинтересована лица, а активно учествовати само овлашћени представници понуђача, који ће своја овлашћења предати Комисији пре отварања понуда. Овлашћење мора да буде заведено код понуђача, оверено печатом и потписано од стране одговорног лица понуђача.

10.Рок за доношење одлуке: Наручилац ће донети одлуку у року од 10 дана од дана отварања понуда.

11.Лице за контакт:

Горица Салатић Гајић, телефон/телефакс: 011/ 6571-020 или 011/ 6572-168 или путем електронске адресе tehnickaskola@sezampro.rs